Dian Sastrowardoyo

Diandra Paramita Sastrowardoyo (lahèr tangghâl 16 Maret 1982) èngghi panèka palakon, moḍèl, proḍuser, sutraḍara, parèntèng lampa, sareng penyanyè ḍâri bhângsa Inḍonèsia. Salèrana amolaè karèrna è ḍunia hiburân kalabân dhâddhi moḍèl saampoanna ngaollè juara sèttong è lomba Gadis Sampul taon 1996.

 Kaoḍi'ân awwâlna 
Dian tamaso' ana' ḍâri Ariawan Rusdianto Sastrowardoyo sareng Dewi Parwati Setyorini. Dian lèbur maos sareng nonton.

 Pamolangna 

 TK Don Bosco 2 (1986-1988)

 SD Strada Van Lith II (1988-1994)

 SMPnSt. Vincentius Otista (1994-1997)

 SMA Tarakanita 1 Jurusân Bhasa (1997-2000)

 Fakultas Hokom Universitas Inḍonèsia (ta' lastarè)

 Fakultas Èlmo Pengetahuan Budâjâ Universitas Inḍonèsia, S-1 Èlmo Filsafat (2001-2007)
 Juḍul skripsina: Kompleks Inḍustri Karaddhinan: Sèttong Panglo Sosio-filosofis

 Fakultas Èkonomi Universitas Inḍonèsia, S-2 Manajemen (2012-2014)
 Juḍul Tèsis: Pangarona Tingkat Persèpsi Korupsi sareng Volatilitas Nilai Morop Arghâna Pessè ḍâ' Return Private Equity è Asia.

 Karèr 
Dian amolaè karèrna è ḍunia hiburân sajjhek dhâddhi juara sèttong è lomba Gadis Sampul 1996.

È taon 2000, Dian Amaèn filem Bintang Ghâgghâr karjâna Rudi Soedjarwo mènangka dhâddhi aktingna sè lu-ghâllu. Filem panèka ètayangaghi è pan-saponapan kampus tor ta' ètayangaghi è bioskop. È filem kasebbhut, Dian amaèn sareng Marcella Zalianty, Gary Iskak, sareng Indra Birowo.

È taon 2001, Dian amaèn filem sareng Christine Hakim, Slamet Rahardjo, tor Didi Petet kalabân juḍul filem Bâddhè sè Ato'-koto'. Lèbât filem panèka, Dian ngaollè penghargaan mènangka Best Actress ḍâlem ḍuwâ' penghargaan sacara intersional sè èlaksanaaghi è taon 2002, èngghi panèka Fèstival Filem International Singapura sareng Fèstival Filem Asia Deauville.

È taon 2002, saampona amaèn filem Bâḍâ Napa kalabân Cinta? Sareng Nicholas Saputra, kaḍuwâna èsebbhut kalabân "Tandhâ kebangkitan Filem Nasional". 

È taon 2008, salèrana ta' coma amaèn è filem, namong jhughân aghâbây filem sè pènḍe' èngghi panèka Drupadi, sè kamma salèrana alakon dhâddhi orèng sè asmana sami sareng juḍul filem kasebbhut.

Dian amaèn filem polè sareng Nicholas Saputra è filem sè religius besutan Nurman Hakim sè ajuḍul 3 Ḍua' 3 Cinta è taon 2010. Dian ngaollè kasempadhân kaangghuy bâḍâ è Fèstival Filem Cannes è taon 2012. Dian jhughân dhâddhi bâkkèlna Asia Tenggara mènangka duta merek L'Orèal, sè tamaso' tim ngèassè ḍâri parlo kasebbhut.

 Sombher